
.1®  r o ce  m i u m 


!▼  2-irari  quis  posset  et  quaerere,  qua  re  induc- 
tus , examplo  medicinae  disciplinarum  ambitu 
ipsum  argumentum  minus  cognitum  et  difficilius 
ad  scribendum  scpecimen  inaugurale  juvenis 
eligerim,  quum  viri  ingenio  excellentissimi  et 
seriei  annorum  experientia  edocti  caligini,  qua 
liaec  species  morborum  obnubilata  est,  vix  lumi- 
nis quoddam  afferre  valerent.  Quamobrem  ne 
arrogantiae  in  suspicionem  incurram , causas, 
quibus  commotus  sim,  ut  de  cordis  statibus 
dissertatiunculam  abnormibus  conficerem,  pro- 
ferre liceat.  Partim  quodvis  exemplum  in  hoc 
genere  morborum  ad  diagnosin  confirmandam 
valere  aliquantulum  posse  putavi,  partim  autem 
eo  in  hac  potissimum  morborum  specie  opti- 
mam discendi  occasionem  ipse  mihi  contingere 
ratussum.  — - Nec  non  organi  hic  affecti  ratio 

et  vis  in  totum  organismum  me  commovisse 
negarem ; quippe  quod  antiqua  jam  aetas  tam 
inagni  haberet,  ut  sedem  animi  et  viae  in  eo 
collocaret;  cui  Plato  Svfjiov  addixit,  et  quod 
schola  Stoicorum  animae  domicilium  putavit. 

Quem  autem  enarravi  morbi  casum,  in  prae, 
terlapso  semestri  observandi  mihi  occasio  fuit, 
nec  non  alios  duos,  quos  vero,  quia  minus  di- 
ligenter aegros  visi,  in  medium  non  protuli,  sed 
singula  tantum  ex  iis  perhibui. 

Qnodsi  vero  breviter  tantum  hic  pertracta- 
tum reperitis,  qnod  frons  hujusce  libelli  indicat, 
excusetis,  quaeso,  qui  ligitis,  et  in  animum  vo- 
bis revocetis,  quam  parva  sit  materia  verura^ 
quae  in  tantis  et  temporis  et  spatii  angustiis 
confici  et  absolvi  possint. 


- 


N. 


Introductio. 


'▼1  orbi  cordis,  quamvis  minus  sint  noti,  non  ad 
rariores  morborum  casus  pertinent.  Saepe  circum- 
spicienti in  vita  medico  occarunt , et  eo  saepius, 
quo  magis  in  cognitionem  eorum  animum  convertit. 
Kec  in  vita  tantum,  etiam  post  mortem  status  ab- 
normes hujus  organi  multi  sectione  instituta  demum 
inveniuntur,  qui  durante  vita  nullo  se  signo  manifes- 
tare videbantur.  £)uod  quidem  non  rudioribus  tan- 
tum horum  curationis  morborum,  etiam,  qui  maxime 
in  ea  excellebant,  accidit,  ita  ut  Albertini  et  Sen- 
nac,  studio  jam  plurium  annorum  absoluto,  vix  usque 
eo  se  pervenisse  putarent,  ut  unius  classis  eorum 
symptomata  magis  ia  apricum  protulerint. 

Etiam  Testa  1)  confitetur,  cordis  vitium  solum- 
modo in  genere  adesse  se  praedicari  posse,  neque 
vero  propriam  cujusvis  rationem  et  naturam  vita 
percipere.  Quamvis  autem  novissimis  in  annis  hoc 
studium  majori  cum  eventu  a nonnullis  viris  inge- 


t)  Testa  iibers,  von  Sprengel.  pag,  382. 

iliosissimis  exerecitum  sit,  quamvis  Covisart  jam 
majore  cum  fide  ingrediatur,  et  AllanBurns  aliique 
in  Anglia,  LaSnnec  in  Francogallia  in  stabiliendam 
diagnosin  operam  dederint,  Kreyssig  autem,  maximo 
ingenio  et  industria  exornatus,  velamentum,  quo  ad- 
liucdum  obtecti  erant,  e medio  tollere  studuerit;  — 
haud  tamen  infitias  ire  licet,  liaec  vitia  multis  ad- 
huc dubiis,  et  quod  ad  genesin,  et  quod  ad  dia- 
gnosin, premi. 

Apparet  autem  simul  ex  studio  illorum,  in  hac 
classe  morborum  collocato , eos  saepius  obvenire, 
quam  quis  cogitaret.  Sed  hoc  nobis,  organi  hic 
affecti  structuram  et  functionem  intuentibus,  non 
mirum  videbitur.  Est  enim  musculus  cavus,  iisdem, 
quibus  alii,  vitiis  obnoxius,  iinmo  ceteris  musculis 
magnitudine  vasorum  et  sanguinis,  quo  nutritur, 
copia  et  indole  praecellere  videtur.  Idem  actione 
sempiterna  detinetur,  et  vasorum  propagatione  in- 
timum cum  pulmonibus  connubium  habet , quorum 
morbis,  affluxu  sanguinis  immutato,  communicetur 
oportet.  Denique  vero  systemati  nerveo  magna  vis 
in  excitandos  cordis  status  morbosos  inest;  licet 
enim  de  nervis,  an  adsint  in  prioribus  [aetatibus 
multum  disputatum  sit,  tamen  rccentiormn  disquisi- 
tionibus et  documentis  pathologicis  satis  evictum 
est,  cor  nervis  et  ad  propaganda  incitamenta  et  ad 
reproducendam  et  regenerandam  vitam  suam  instruc- 
tum esse.  Oriuntur  autem  hi  nervi  ex  plexu  car- 
diaco, qui  ex  sympathico  maximam  partem  originem 
ducit,  nervo  sc.  systematis  reproductivi ; unde  fieri 

videtur,  ut  cor  minus,  quam  musculi  voluntarii,  qui 
dicuntur,  in  stimulos  reagat  et  conditione  abnormi 
allectum,  localia  symptomata  paene  nulla  saepe  exe- 
rat,  sed  sub  aliarum  aegritudinum  specie  medicum 
fallat. 

Quamvis  jam  Hippocratis  in  scriptis  morborum 
cordis  mentio  fiat  et  Galenus  de  iis  loquatur,  tamen 
illo  tempore  omnes  communi  voce  „morbi  cardiaci»» 
complectabatur;  nec  multo  magis  eorum  cognitio 
aetate  sequente  praegressa  est.  Postea,  et  quidem 
tempore  recentiori,  omnes,  nullo  respectu  multarum 
varietatum  liabito,  sub  aneurismatum  nomine  con- 
juncti sunt.  — Primus,  ni  fallor,  Michaelis  fuit,  qui 
in  opusculo  3)  de  aneurismate  cordis  inter  illud, 
quod  in  sola  dilatatione  parietibus  attenuatis  et  in- 
ter illud,  quod  in  dilatione  parietibus  simul  inspis- 
satis consistat,  quamvis  eadem  utrumque  voce  de- 
nominet, distinctionem  faceret.  Post  hunc  clarissi- 
mus Corvisart  4)  rationem  illam  dicendi  valde  vitu- 
perat , quod  aucta  substantia  organica  aneurismatis 
nomine  non  afficienda  sit,  quippe  quod  in  dilatatione 
parietum  partiali  cum  detrimento  totius  massae 
consistat.  Distinguendi  autem  ratio,  qua  utebatur, 
inter  aneurisma  activum  et  passivum,  quamvis  omni 
vituperio  non  superior  sit,  tamen  nescio,  an  omnino 
sit  improbanda , quod  per  Kreyssig  5)  factum  est, 

3)  J.  G.  Michaelis  deaneurism,  cord.  p,  3.  Hali.  I7S3. 

4)  Corvisart.  Versuch  uber  Ilerzkrankh.  iibers,  v.  Rintel. 

Berlin,  1824. 

5)  Kreysig,  uber  d.  Ilerzkranklieiten.  T.  11,  pag.  314. 

qui  praecipue  opinionem,  de  genesi  hujus  ce  ^ itii,  a 
Corvisart  perhibitam,  impugnat.  — 6)  Allan  Buras 
amplificationem  ex  dilatatione  ab  ea,  ex  aug- 
mento massae  ortam,  sejungendam  recte  putat, 
quamque  variani  utri  usque  rationem  et  originem 
haud  perspectam  habuisse  videatur.  — Testa  7) 
eadem  utitur  opinione.  — Bell  denique  monet, 
ne  ex  augmento  massae  incrementum  virium  statim 
concludatur,  quippe  quod  fibras  musculares  auctas 
et  corroboratas  supponeret;  cordis  autem  voluminis 
augmentum  solummodo  ex  inflammatione , lympha 
plastica  inter  interstitia  cellulosa  effusa,  originem 
trahat.  — Cum  hoc  plane  consentieus,  Kreysig  ef- 
ficere deligentur  conatus  est,  amplificatum  cordis 
volumen  et  substantiam  auctam  virium  plerumque 
cum  detrimento,  non  augmento  conjuncta,  miniineque 
veritati  consentaneum  esse  ex  uno  alterum  deducere. 
Nam  in  plurimis  casibus  incrementum  illud  morbo 
antegresso  ortum  debere,  nec  fieri  posse,  ut  orga- 
num quoddam  ex  morbo,  qui  vitam  organicam  de- 
struere tendat,  incrementum  energiae  viriumque 
capiat. 

Haec  opinio,  naturae  conveniens,  multis  mor- 
borum casibus  comprobatur,  atque  exemplum,  a 
nobis  proponendum  eidem  favere  videretur;  sed 
caveamus  etiam,  ne  nimium  eam  extendamus,  quum 


6)  A.  Burns  uber  Herzhrankh,  ubers.  v.  Nasse.  Lemgo. 
pag.  110. 

7)  Testa,  liber  Ilerzhrankheiten.  iibers.  vou  «Sprengel. 
pag.  348. 

cor,  ct  substantia  et  viribus  auctus,  dissensione, 
vires  ipsius  et  vasorum  inter,  aut  nimia  irritatione, 
in  veram  debilitatem  incidere  possit , qui  antea 
haud  affuerat.  Plerumque  autem  augmentum  mas- 
sae degeneratio  totius  texturae  insequitur.  — No- 
vissimis tandem  in  annis  Francogallorum , imprimis 
clarissimi  Laennec  studio  et  ingenio,  inventoris  in- 
strumenti illius,  stetoscopium  dicti,  praecipue  dia- 
gnosis horum  classis  morborum  illustrata  est.  Sed 
ad  rem  ipsam. 

Hypertrophia  cordis  aucta  massa  hujus  mus- 
culi in  genere  dicitur,  quin  respiciatur  ad  originem 
ejus,  an  vere  ope  nimiae  nutritionis,  aut  via  in- 
ilammationis  conformata  -sit.  At,  cum  in  utroque 
auctus  vis  plasticae  nisus  se  praebeat,  etiam  aug- 
mentum, ex  inflammatione  exortum,  ad  hypertrophias 
adnumerari  liceret. 

Hypertrophiae  autem  horum  vitiorum,  ut  com- 
memoravimus, haud  e rarioribus  Sunt,  sed  merae 
rarius  observantur,  quam  cum  dilatationibus  con- 
junctae. Ilatio  vero  varia  est;  interdum  totum 
organum  auctum  reperimus,  saepius  latus  alterum 
et  inprimis  posterius,  natura  jam  ob  majorem  virium 
intentionem  adhibendam  crassioribus  parietibus  in- 
structum, majorique  sanguinis  copia  nutritum.  Ven- 
triculi autem  ex  eadem  causa  vitiis  magis  obnoxii 
sunt,  quam  atria,  quae  perraro  abnormia  conspici- 
untur. In  quantum  autem  volumen  et  massam  cor 
augeri  possit,  plurima  scriptorum  anatomicorum 

exempla  docent,  quae  apud  Ilallerum  et  alios  relata 
sunt.  Sic  Lieutaud  9)  cor  pondus  librarum  quinque  ae- 
quans deprehendit,  cum  statu  naturali  vix  Supra 
decem  uncias  ponderare  soleat  10). 

Cum  vero  singulos  quosque  status  abnormes , 
qui  cum  hypertrophia  conjuncti  incedere  possunt, 
exponere  nec  finis  nes  limites  harum  pagellarum 
permittant,  in  eo  tantum  versabitur  disquisitio,  ut 
dilatationes , quae  saepius  occurrunt;  in  tractatione 
complectar. 

Considerantes  autem  Symptomata  vitiorum  cor- 
dis, quam  maxime,  oportet,  caveamus,  ne  uni  vel 
alteri  nimium  largiamur  momenti,  aut  alterum  alteri 
vitio , ut  symptoma  pathognomonicum  adsignemus. 
Hac  re  nihil  magis,  praecipue  in  contemplando 
haec  vitia  ad  errores  nos  seducere  potest,  et  qui- 
dem has  ob  causas : singula  quaeque  cordis  vitia , 
quamvis  ingenio  plurium  nostri  temporis  virorum  no- 
tiora sint  facta,  tamen  saepenumero  in  vita  sunt  obscu- 
riora et  opiniones  de  signis  eorum  valde  inter  se 
discrepant;  tum  vero,  et  quod  praecipuum  est, 
initio  plerumque  minutissima  sunt,  atque  e signis 
haud  percipi  possunt,  in  decursu  autem  tot  tantis- 
que complicationibus  obnoxia,  ut  vel  aciem  oculo- 
rum intentissimam  fallant.  Dixit  igitur  summus 
Morgagni  11)  ,,ne  quando  organicum  morbum  ob 


9)  Lieutaud  histor.  anat.  med,  t.  II.  p.  445. 

10)  Ilall.  cp.  phys.  t,  II.  p.  130. 

11)  Morg,  dc  sed.  ct  causs.  morb.  ep,  11.  11,  23. 

hanc  unam  causam  negemus,  quod  sua  perpetuo 
non  edat  insidia.“  Et  alius,  ingenio  et  experientia 
eximius,  non  negat,  diagnosin  horum  morborum  ple- 
rumque demum  cultro  anatomico  absolvi.  Quae  cum 
ita  sint,  haud  tamen  negari  potest,  signa  quaedam  et 
symptomata  existere,quae  unum  vel  alterum  vitium  aut. 
lateris  unius  vel  alterius  cordis  affectionem  verisimil- 
lime  indicent.  Quod  autem  ad  symptomata,  affectionem 
alterius  lateris  indicantia,  pertinet,  necesse  est,  ad  ea 
animo  percipienda,  in  structuram  cordis  ej usque  func- 
tiones physiologicas  respiciamus.  — Cor  anterius  seu 
dextrum  circulo  sanguinis  minori,  quem  dicimus,  prae- 
est,  accipit  sanguinem,  ex  venis  cavis  reducem, 
ut  eum  pulmonibus  ad  purificandum  tradat , arcte 
igitur  cum  hisce  organis  conjunctus,  sanguinem 
carbonisatum , depravatum  continet.  Quodautem 
minori  vi  ad  implendam  functionem  eget,  parieti- 
bus debilioribus  et  valvulis  laxioribus  utitur.  Dex- 
trum contra  sanguinem  animalisatuni  ( sit  venia 
veibo,  quo,  ut  omnem  ejus  substantiorum  in  pul- 
monibus mutationem  complecterer,  usus  sum)  ex 
pulmonibns  accipit,  ut  in  totum  organismum  ope 
vasorum  dimittat.  Cum  pulmonibus  igitur  non  tam 
intimum,  uti  dextrum,  connubiuin  habet,  potins 
ratione  indirecta  in  eos  agere  potest,  qua  sc.  san- 
guinem advenientem  repudiet  et  inpulmones  retro- 
gredi  cogat.  Proxime  autem  sibi  subjectum  habet 
universum  systema  arteriarum , quo  intercedente  in 
totum  arganismum  vim  exerit.  — Quainobrem  morbi 
cordis  anterioris  praecipue  in  functionibus,  ope 

systematis  pulmonalis  perficiendis,  scilicet  respira» 
tionis.  et  decarbonisationis  sic  dictae,  laesis,  sese 
praebeant,  opus  esse  videtur,  nec  non  venositatem 
praevalentem,  in  faciei  livore  et  intumescentiis  vis- 
cerum abdominalium  conspicuam,  saepe  liic  obser- 
vantur. Posterioris  autem  vitia  cordis  in  functio- 
nibus circuli  sanguinis  majoris  magis  partes  agunt, 
et  in  his,  si  unquam,  pulsus  conditio  momenti  esse 
potest.  Sed  variae  horum  vitiorum  formae  varia 
symptomata  praebere  debent,  neque  in  genere  dia- 
gnosin certam  constituere  possumus ; potius  valde 
caveamus,  ne  nobis  accidat,  ut  intimum  illud  con- 
nubium,  quod  inter  haec  organa  intercedit,  negliga- 
mus.  Haemoptoe  et  sensus  constrictionis  in  dilata- 
tione cordis  dextri , sanguine  majore  cum  vehemen- 
tia in  pulmonum  parenchyma  propulso,  evenire 
possunt,  quare  Corvisart  12)  inductus  eam  symp- 
toma praecipuum  cordis  anterioris,  vitio  affecti, 
habuit;  Burus  vero  ipse  contrarium  dixit,  recte 
monens,  quod,  ostiis  sinistri  lateris  coarctatis,  san- 
guis in  pulmonibus  retardaretur  et  in  ramulos  ve- 
narum repelleretur,  unde  haemorrhagia  copiosior 
et  dyspnoea  vehementior  evaderet.  — Dilatationes 
ventriculi  dextri  multis  symptomatibus  non  comi- 
tari solent , neque  dyspnoea  magna,  ut  Burns  con- 
tendit 13);  sed  etiam  in  iis  haemorrhagiae  obve- 
niunt, quas  hic  ex  quadam  facultate  cordis  ad  ca- 


12)  Corvis.  1.  c.  p.  140. 

13)  A Burns  1.  c.  58. 

pacitatem  vasorum  se  accommodandi,  Kreyssig  au- 
tem ex  aucta  venarum  pulmonalium  activitate,  qua 
sanguis  via  retrograda  ex  truncis  in  ramos  propel- 
latur, explicat;  dum  vero  Nasse  11)  sanguinem  ip- 
sum , nimiae  carbonis  substantiae  quantitate  onus- 
tum, eoqne  fluidiorem  factum,  accusat.  Cordis 
pulsuumque  motus  hic  rarius  status  cujusdam  ab- 
normis indices  observantur.  Hi  contra  in  vitiis  cor- 
dis sinistri  multo  majoris  momenti  evadunt,  licet 
systematis  venosi  ratio  contraria  sit.  Pulsus  et 
cordis  ictus  irregulares  plerumque  fiunt  et  conci- 
tati, atque,  si  dilatatio  adest,  ratione  temporis 
sibi  correspondent,  quod  ipse  et  in  casu,  jam  re- 
ferendo et  in  aliis  observavi.  — 


Morbi  historia. 


I.  Rennekant,  annos  X.XNIII.  natus,  consti- 
tutionis corporis  validae  in  pueritia  valetudine  sa- 
tis bona  usque  ad  annum  vitae  decimum  septimum 
fruitus  est.  iam  enim  adolescens  primam  militiam 
militavit,  in  qua  per  decem  annos,  quin  magnopere 
difficultatibus  ejus  laboribusque  commotus  sit,  per- 
stitit. Sed  jam  tunc  temporis,  imprimis  virium  in- 
tentionem majorem  perpessus,  interdum  vehemen- 


14)  A.  Bimis  1.  c.  3"0. 

tem  cordis  ictuin  percepit,  cujus  prima  quidem 
origo  in  dubio  est;  sed  sensim  sensimque  incres- 
cense  haec  pulsatio  etiam  ad  latera  colli  conspicie- 
batur. Quum  autem  alio  ex  morbo  non  laboraret, 
nec  unquam  laborasset,  illud  quoque  sibi  non  di- 
gnum videbatur,  in  quod  animum  converteret.  In- 
terim  vero  anxietas  quaedam  in  regione  cordis  et 
sensus  gravitatis  accessit,  qui  cum  dolore  formi- 
cante et  premente  bracchii  siuistri , ex  manu  ori- 
ente circa  cordem  autem  sensu  constrictionis  auctaque 
pulsatione  finiente , conjunctus  erat.  Pulsatio  in 
dextro  colli  latere  quoque  adaugebatur , et  epi- 
staxis saepius  rediit,  quamvis  pulmonum  vitii  symp- 
tomata plane  deessent.  Ceterum  valetudo  bene  pro- 
cessit, functionum  omnium  ratio  normalis,  et  ob- 
structiones abdominales,  liaeinorhoidum  causae  non 
adfuerunt,  Quatuor  autem  abhinc  annis  pectoris 
inflammatione,  magna  cum  dyspuoea  sed  dolore  le- 
viori in  regione  sterni  conjuncta,  quin  tussis  et 
sputa  adfuisse  dicantur,  affectus  est.  Sed  etiam  ex 
hoc  inde  tempore , quamvis  molestiis  paululum 
auctis,  valetudo  non  valde  turbata  est,  usquedum 
nova  quaedam  morbi  accessio  intravit,  quae  vehe- 
menti horrore  incipiens , doloribus  ex  hypochon- 
drio dextro  ad  cor  usque  vergentibus  et  gravissima 
constrictionis  sensatione  comitabatur.  Venaesec- 
tione  instituta  sat  copiosa,  symptomata  quidem  mi- 
nuta sed  non  sublata  et  mox  majori  vi  erupuere. 

Quum  autem  nobis  primum  copia  aegrotum 
videndi  factum  est,  conditio  ejus  haec  fiut:  Labo- 

ravit  dyspnoea  vehementi,  vel  potius  respiratione 
brevissima,  anhelante,  facultate  tamen  profunde  in- 
spirandi concessa;  situs  resupinus  prohibitus,  et 
erectus,  thorace  antrorsum  inclinato,  necessarius, 
tussis  paene  nulla  et  sine  expectoratione , nonnun- 
quam  inspiratio  alta  et  longa  breves  istas  accepit  ; 
dolores  nulli ; pulsus  valde  frequens , ut  centum 
viginti  et  quod  excurrit  ictus  in  sexagesimo  horae 
spatio  faceret,  celer,  tensus,  perdurus,  stridens 
vel  crepitans  et  cum  cordis  pulsatione  synchronus; 
contractio  cordis  cum  vehementia  et  celeritate  eve- 
nit , a manu  tangente  magnus  et  vehemens  ictus 
in  latere  sinistro  intra  costam  quintam  et  sextam  , 
ubi  apex  cordis  ad  costarum  marginem  allidit,  per- 
cipiebatur, sub  inferiore  parte  sterni  non  tam  ve- 
hemens, sed  etiam  sentiebatur,  uti  etiam  in  latero 
dextro  et  subclavicula  sinistra.  Majorem  justo  cor 
ambitum  habere  et  quodammodo  in  medio  sterni  si- 
tum esse  videbatur.  Cum  vehementi  autem  et  ex- 
panso ejus  ictu  fortiscarotidum  pulsatio  conjuncta 
erat,  ita  ut  sub  quovis  ictu  collum  totumque  cor- 
pus concuteretur.  Nec  minus  arteriae  crurales , 
popliteae,  axillares  etc.  eandem  vehementem  er  stre- 
pentem ictum  praebuerunt.  Stethoscopium , ra- 
tione clarissimi  Laennec  adhibitum,  fortiorem  ven- 
triculi sinistri,  quam  dextricontractio  nem  indicavit, 
nam  in  latere  sinistro  fortis  et  magnus  impulsus , 
et  sonus  quodammodo  strepens  sentiebatur , qui 
etiam  manus  attactu  percipi  posse  videbatur.  Idem 
impulsus  (choc)  sub  sterno,  sed  minore  cum  vi, 

<‘t  in  latore  dextro  pone  sternum,  nec  non  in  parte 
superiori  sui»  claiicula  sinistra  observabatur,  ita  ut 
dubitare  potuisses,  annon  arcus  aortae  affectus  sit, 
cujus  pulsationem  nunquam,  nisi  aneurismate  affecti 
Laennec  se  percepisse  contendit  15). 

Quum  autem  ex  liis  symptomatibus  affectio 
cordis  inflammatoria,  quae  propter  minorem  sympto- 
matum vehementiam  magis  superficialis  esse  vide- 
batur, colligi  posset,  expraeteritis  tamen  et  expe- 
rimentis, ope  stethoscopii  institutis  autumare  licuit, 
organicum  cordis  vitium  et  quidem  augmentum 
partis  posticae  simul  subesse.  llebus  sic  se  haben- 
tibus in  methodo  antiphlogistica  rite  adhibenda 
omnis  salus  versabatur , nec  venaesectione  repetita 
magna  imminutio  Symptomatum,  ut  etiam  situs  la- 
teralis perferri  posset , non  evenit.  Simul  pulvis 
ex  Digitale  purp.  ( gr,  1. ) et  nitro  cum  cremore 
tart.  (ad  gr.  X.)  omni  biliorio  porrectus,  atque 
vesicatorium  in  sinistro  latere  pectoris  applicatum 
est,  quod  cum  satis  efficax  fuerit,  cutis  epidermide 
liberatus  unguento  neapolifano  ad  augendam  resorb- 
tionem  onerata  est.  Sed  cum  haec  ad  eventum 
desiderandum  haud  perducerent,  venaesectio  repe- 
tita denuo  anxietatis  atque  dyspuoeae  imminutionem, 
dum  pulsuum  vero  ratio  eadem  mansit,  effecit. 
Hic  status  rerum  fuit  a fme  mensis  Februarii  us- 
que ad  medium  Martii , mox  melior  mox  pejor 


15)  Laennec  die  unmittelbare  Aushultation , ©der  etc. 
iibers.  Weimar  1822-  t.  11>  p.  423. 

ut  sanguinis  missio  in  auxilium  vocaretur,  qua  de- 
crementum in  aliquot  tempus  inducebatur.  — 
Propter  excitatam  narcosin  digitalis  usus,  decem 
dies  adhibitae,  removebatur,  et  mox  oedema  leve 
circa  malleolos  et  manum  sinistram  apparuit,  quam- 
obrem  dosis  cremoris  tartari  minuta,  nitri  autem 
ad  adjuvandam  diuresin  aucta  est,  et  propter  gra- 
viores hypochondriorum  dolores  linimentum  animo* 
niatum  in  usum  externum  vocatum.  Sed  quum  ae- 
grotus nimia  anxietate  et  inquietudine  vexaretur, 
aquam  laurocerasi  ratione  palliativa,  et  paulo  post, 
signis  narcoseos  evanescentibus,  Digitalem  accepit, 
cujus  infusum  propter  instantem  hydropem  cum 
acido  nitrico  conjunctum  est.  Die  XVI.  Martii 
epistaxis  spontanea  consequuta  commovit  nos,  ut 
hirudines  quindecim  ad  anum  applicaremus.  Ra- 
tione propliylactica  inflictio  tinct.  digit  in  cruribus 
instituebatur,  ad  usum  internum  decoct.  levist. 
(drach.  dim.)  vj.  cum  acid.  nitric,  (unz.  i.)  et  roob 
junip.  ( unc.  dim.)  praescriptum  est.  — Die 
XXIX.  Mart.  valetudo,  usqueduin  sat  bona,  repen- 
tinis accessionibus  syncopalibus  et  anxietate  maxima 
turbata  est,  simul  tussis  vehemens  fuit,  et  dys- 
pnoea in  orthopnoeam  conversa,  uti  quoque  exci- 
tatio systematis  vasorum  valdopere  adaucta  est. 
Missio  sanguinis,  hanc  ob  rem  jussa,  mox  vehe- 
mentiam morbi  fregit,  sed  propter  increscentem 
debilitatem  somnique  absentiam  tinct.  opii  porrecta. 
Die  XVI.  Aprilis  rursus  paroxy  smus  anxietatis  re- 
diit, in  qua  respiratio  paene  interrupta,  facies  co- 
li 

lore  livido  suffusa  et  maximam  illam  miseriam  si- 
gnificante, cordisque  pulsatio  vclreinentissima  fuit; 
postea  epistaxis  sequebatur,  et  dolores,  rheumati- 
cis similes  in  crure  sinistro , ad  quos  sedandos 
oleum  cainphoratum  infricabatur,  simul  autem  extr 
aconit  ( gr.  j.)  cum  sulph.  aurat.  antim.  (gr.  dim.  ) 
omni  bihorio  porrectum  est.  Sed  statu  semper  eo- 
dem remanente  iterum  ad  venaesectionem  refugere 
coactisumus,  quae  etiam  non  sine  levamine  dolorum 
instituebatur ; hi  autem,  cum  mox  majore  vi  redi- 
rent, ad  porrigimlzm  hanc  saturationem  nos  com- 
movebant. 

Ilee.  Satur.  cal.  carb.  (draclim.  ij.)  unc.  iv. 
cum  lloob  Sam b.  drach.  ij.  qua  adhibita  remitte- 
bant quidem  dolores,  sed  anxietas  praecordiorum  et 
constrictio  pectoris  crescebant  hunc  in  gradum,  ut 
non  nisi  situ  erecto  respiratio  evadere  posset.  Ye- 
naesectio  unc.  vj.  denuo  aegrotum  meliorem  to- 
lerabilioremque  in  conditionem  adduxit,  nobisque 
ad  priora  regredi  medicamina  permisit.  Ex  hoc 
tempore  inde  lucidum , ut  ita  dicam , intervallum 
intravit,  dolores  evanuere,  anxietas,  dyspnoea, 
palpitatio  cordis,  pulsuumque  vehementia  valdopere 
imminutae,  unde  factum  est,  ut  hilarior  quoque 
aegroti  animus  evaderet,  quem  etiam  sommus  repe- 
tiit et  qui  situm  paene  horizontalem  perferre  po- 
tuit, illimo  vires  suffecerunt},  ut  sereno  coelo , cu- 
ratore adjuvante,  in  hortulum  descendere  valeret. 
Sed  quum  jam  dua  septimana  post  venaesectionem 
institutam  praeterlapsa  essent,  nec  tamen,  sangui- 

nis  missionis  periodicus  ille  typus  praetermittendus 
esse  videretur,  hirudines  quatuordecim  ad  anum 
applicati  sunt.  Quibus  vix  adhibitis  jam  in  se- 
qnento  die  magnum  symptomatum  incrementum 
perceptum  et  venaesectio  facta  est,  ne  insultus 
suflocatorius  aegrotum  e medio  tolleret.  Sed  frus- 
tra anxietas  , orthopnoea  eadem , iinmo  pulsus , 
quoad  frequentiam,  plenitudinem  et  duritiem,  non 
imminutus;  persensimus  cor  rapidius  et  vehemen- 
tius se  movens  et  in  magnuo  circulo  e latere  sinis- 
tro ad  dextrum  quasi  volvens;  aegrotus,  manibus 
in  femora  inpositis,  et  facie  pallida  frigidoque  su- 
dore madente  aerem  captare  studebat,  quae  cru- 
ciatio interdum  modo  obnubitatione  quadam  capitis 
syncopali  imminuebatur.  Quamobrem,  licet  debi- 
litas maxima , tamen  sanguinis  uncias  sex  emitte- 
bantur, et  quum  levamen  paululum  tantum  seque- 
retur, jam  analeptica  in  usum  vocabantur,  dequibus 
Tinct.  opii  benzoica,  sat  magna  administrata  in  dosi, 
mox  majorem  eventum  habebat.  Quies  autem  et 
somnus  haud  redierunt,  et  anxietas  paulo  post  in- 
crevit; solummodo  pulsationis  arteriarum  vehemen- 
tia imminuebatur;  urina  colorem  rubrum  assunisit; 
appetitus  ciborum  defuit , nausea  vero  et  vomituri- 
tiones  aegrum  petebant.  Datum  est  Aq.  lauroc. 
(drach.  dim.)  cum  Tinct.  digit.  aeth.  (scrp.  j.)  omni 
bihorio  ad  gutt.  xxx,  et  paulo  post,  voinituritione 
aucta,  Tinct.  opii  benzoica  ad  drach.  iv.  — vj.  in 
die,  quo  efficiebatur,  ut  conditio  aegroti  leniretur. 
Sic  per  quatuor  dies  insultus  graviores  usu  Tinct.  opii 

remoti  sunt.  Sed  jam  pulsus  minores,  rariores  et 
debiliores  debilitatem  in  dies  crescentem  ostendere, 
sonus  eorum  strepens  evanuit  et  cordis  vehemens 
pulsatio  sedata  est.  Facies  pallida,  collapsa  mortem 
instantem  indicavit,  quae  sub  hisce  symptomatibus 
die  XXX.  m.  Maji  successit.  — 


Corporis  sectio. 


Sub  inspectione  externa  leve  pedum  oedema, 
facies  pallida,  collapsa  cum  parva  hypophthalmia 
inveniebatur.  Cum  thorax  aperiretur  in  cavo  pleu- 
rae sat  mag-na  copia  fluidi  subflavi,  ciricter  men- 
suram unam  et  dimidiam  aequans  reperiebatur ; pul- 
mones coloris  normalis,  vel  paululum  nigricantis, 
collapsi,  imprimis  dexter  et  plane  in  partem  poste- 
riorem repressi,  cultro  inscisi  cruorem  nigricantem 
quo  impraegnati  erant,  ederunt.  In  loco  anteriori 
autem  pericardium  situm  erat,  maximam  thoracis 
partem  occupans  , ut  duplicem  ambitum  habere  vi- 
deretur; simul  cum  pleura  pulmonum  adhaesionibus 
nonnullis  coaluerat.  Incisione  facta  e pericandio 
quoque  parca  quantitas  serosi  illius  fluidi,  sed  co- 
loris subrubri  emanavit.  Pericardium  ipsum  pluri- 
bus in  locis  materia  exsudata  e flavo  rubicunda 
obductum  erat,  quae  partim  membranas,  partim 

massam  spissiorem  constituit  et  crassitie  dimidium 
pollicis  aequavit.  Cum  haec  tela  pseudomeni  bra- 
uosa  digito,  quod  nonnullis  in  locis  faciliter  eva- 
debat, abstergebatur  pericardium  multis  vasis  sau- 
guiferis  et  punctis  rubris  repletum  occurrebat. 
Cor  vero  ipsum  , normalem  magnitudinem  valde  su- 
perans, eadem,  qua  pericardium  materia  obtectum 
erat  , et  si  haec  removebatur,  membrana  cordis 
propria  justo  rubrior  apparuit;  arteriae  et  praeci- 
pue venae  coronariae  volumine  summopere  auctae  ; 
substantia  musculosa  paululum  pallidior  et  mollior, 
quam  in  normali  statu  videbatur.  Auricula  dextra 
valde  prominebat  et  cum  ventriculo  ejusdem  lateris 
magna  sanguinis  atri  coagulati  copia  turgebat;  hic 
vero  non  dilatatus  nec  substantia  sua  auctus,  val- 
vulae normales.  Quum  autem  latus  posterius  inscin- 
deremus atrium  dilatatum  ejusque  musculos  pecti- 
natos pergrandes  deteximus,  coloris  autem  subpal- 
lidi;  maximam  vero  immutationem  ventriculus  pos- 
ticus Subierat,  erat  ad  duplicem  circuitum  dilatatus 
ejusque  parietes  circiter  ad  pollicem  usque  crassitie 
adaucti,  musculi  pinnati  permagni;  substantia  mus- 
cularis autem  praeter  colorem  justo  pallidiorem  nii 
abnorme  praebebat;  ostia  quoque  normalia,  valvulae 
magnae.  Aorta  paululum  dilatata  supra  valvulam 
semilunarem  puncta  quaedam  ind  urationis,  ipsi  usque 
membranam  internam  rubentem  perhibuit.  Caroti- 
des justum  lumen  ostendere , nec  minus  arteria 
pulmonalis  ejusdemque  nominis  venae. 

Abdomen  cum  aperiretur,  hepar  magnitudine 

auctum  sed  coloris  normalis  esse  videbatur,  cystis 
fellea  bile  fluidiore  repleta;  lien  sanguine  plenum; 
intestina  conditione  normali.  Hydropicae  affectiones 
defuerunt.  Caput  non  apertum  est,  cum  nulla  signa 
abnormitatis  aut  morbi  cerebri  vel  meningum  ad- 
fuissent. 


Hisce  jamjani  praemissis  de  hypertrophia  quae- 
dam dissere , diversasque  autorum  , de  hac  re  lo- 
qn entium , opiniones  proferre , iisque  coibitis,  quae 
veritati  proxime  accedere  videatur  eligere  et  ante 
oculos  ponere  liceat.  Simul  vero  casum,  jam  enar- 
ratum iiscum  comparando  explicare  et  dilucidare 
coque  efficere  studebo,  ut,  quae  et  in  morbi  genesi, 
et  in  symptomatibus,  quae  praebuit,  obscura  vide- 
rentur, magis  in  lucem  collocem.  Sunt  enim  in 
hac  classe  morborum  multa,  quae,  conaminibus 
nostri  aevi  eximiis,  tamen  caligine  quadam,  tantum 
usu  et  experientia,  illustranda,  premantur. 


Symptomatologia  et  Diagnosis. 


Ut  igitur  ad  casum  nostrum  revertamus  , dila- 
tatio aderat  cordis  posterioris  cum  aucta  parie- 
tum crassitie  conjuncta,  una  vero  vestigia  inflam- 
mationis, fallere  nescia  sectione  reperta  sunt.  Symp- 
tomata autem  quod  attinet,  haec  graviora  et  velie- 
mentiora  fuerunt,  quam  quae  praetermitti  potuis- 

seut.  — Cordis  pulsatio  vehemens  magnumque  in 
orbem  extensa  signum  primarium  habetur  dilatationis 
]>artis  posterioris  cum  parietibus  inspissatis,  quod 
e x contractione  majoris  fortiorisque  ventriculi,  ve- 
hementi cum  impetu  facta,  progignitur,  sc.  si  ad- 
haesiones cum  pleura  vel  pericardio  aut  alia  impe- 
dimenta motui  liberiori  non  obstant.  Eadem  ratio 
erit,  haud  monere  debeo,  si  totum  cor  vitio  illo 
allectum  est;  si  vero  dilatatio  cordis  postici  sine 
augmento  massae  evenit , pulsatio  illa  fortissima 
adesse  non  potest.  — Maximi  simul  ad  constituen- 
dam diagnosin  nomenti  erat  vehemens  ista  caroti- 
dum pulsatio,  quae  indicabat,  magnam  sanguinis 
undam  cum  vehementia  in  aortam  propelli , quin 
ostiorum  coarctationes  vel  constrictiones  arteriarum 
adessent,  quae  enim  si  l adsunt,  sanguinis  undam 
retardare  atque  impedire  debent.  — Pulsus  arteria- 
rum autem,  ex  conditione  cordis  sinistri  dependens, 
tantum  in  hujus  affectionibus  diagnosin  adjuvare 
potest;  semper  hic  synchronns  cum  contractione 
ventriculorum  observatur,  et  si  haec  magna  e ve- 
hemens evadit,  fortis,  magnus  et  plenus  fiat,  ne- 
cesse  est.  Praeterea  autem  in  liocce  morbi  casu 
qualitas  alia  in  motu  cordis  arteriarumque  observa- 
batur, sonum  illuni  strepentem  dico,  de  cujus  ra- 
tione et  causa  diverse  ab  autoribus  disputatur.  Quod 
enim  strepitum  cordis  attinet,  secundum  Burns, 
qui  eum  in  casu  ossificationis  valvulae  mitralis  16) 


16)  Burns  1.  c.  215. 


I 21  ] 


semel , semper  autem  in  adhaesione  pericardii  cum 
corde  observavit,  plerumque  ex  hacce  adhaesione 
explicatur,  atque  eo  dicitur  exoriri,  quod  ventri- 
culus posticus  in  systole  sua  prohibetur  normalem 
viam  circa  axem  ex  parte  posteriori  versus  ante- 
riorem perficere,  eoque  impeditur,  ne  omnem  san- 
guinis undam  in  aortam  sibi  non,  ut  normali  ra* 
tione,  conversam  propellere  possit,  sed  partem 
ejus  lateribus  suis  repercutiat.  Per  hanc  adhaesio- 
nem autem  efficitur  , ut  diaphragma  simul  superne 
attollatur,  pulsatio  igitur  in  epigastrio  sentiatur, 
in  loco  autem  normali,  intra  costam  quintam  et 
septimam,  nil  nisi  strepitus  sanguinis  ex  ventriculo 
in  atrium  repulsi  percipiatur  17).  Simili  modo  au- 
tem ostio  quodam  coarctato  res  se  habere  potest. 
— Ferriar  haud  recte  contendit,  certissimum  di- 
latationis signum  esse  sensum  motus  strepentis  in 
svstole  a manu  perceptum,  quod  J3urns  contra  non 
dilatationi  merae,  sed  hypertrophiae  cum  inllamma- 
tione  chronica  conjunctae  convenire  ostendit.  — 
Pulsus  ratione  habita  eadem  varietas  opinionum 
adest.  Testa  18)  se  pulsum  illum  strepentem  a 
nullo  descriptum  miratur,  quod  vero  inde  factum 
opinatur,  quia  seni  per  modo  in  una  arteria  obser- 
vetur. Dicit  eum  strepentem  aut  crepitantem  fuisse, 
nec  nisi  in  uno  carpo,  aut  in  arteria  carotide  aut 
coeliaca  obvenisse,  atque  plerumque  conjunctum 
fuisse  cnin  palpitatione  maxima,  neque  vero  infe- 


17)  Aurns  1,  c.  47  und  119. 

18)  Testa  J.  c.  399> 

licem  Indicavisse  eventnm.  Kreysig  inter  pulsum 
strepentem  et  crepitantem  distinguit,  quamvis  non 
Siitis  se  scire  profiteatur,  qua  ex  causa  varietas  liaec 
deducenda  sit.  Censet  autem  hunc  e nimia  tensione 
arteriae  vel  spasmo  quodam  tonico , illum  vero  e 
minuto  vel  prohibito  sanguinis  in  arteriam  influxu 
coque  fluido  quodam  gasifornii  in  cavo  ejus  ex- 
orto, forsan  explicari  posse;  hunc  enim  in  ven- 
triculo sinistro  crassitie  aucto  cum  dilatato  aortae 
intioitu  deprehendit.  Hanc  icitur  divisionem  si 
admittimus,  pulsus,  qui  in  nostro  aegToto  perci- 
piebatur, ad  hanc  ulteriorem  speciem  referendus 
esset;  nam  solummodo  ex  nimia  tensione  arteriae 
membranarum  hoc  in  casu  intelligi  potest,  quum 
nihil  circulationi  sanguinis  liberae  obstaret.  Una 
vero  non  altero  in  brachio  tantum  observabatur , 
sed  carotides,  arteriae  crurales,  axillares  etc.  eun- 
dem sonum  edebant;  valvularum  vitium  non  adfuit 
nec  adhaesio  cordis  cum  pericardio  reperta  est. 
Quodsi  autem  adhaesiones  non  aderant,  tamen  ex- 
sudationibus  istis  permagnis  fieri  potuit,  ut  spatium 
inter  cor  et  pericandium  liberum  coarctaretur , 
quamvis  illius  contractio  cum  vehementia  semper 
eveniat.  Quamobrem  sonum  istum  ex  vehementi 
et  forti  ventriculorum  contractione  potius  deduce- 
rem. — Denique  monere  liceat,  pulsationem  quo- 
que venarum,  minime  cum  illa  carotidum  confun- 
dendam, occurrere,  quae  saepissime  vilia  cordis  an- 
terioris concomitantnr  atque  ex  repulsione  sangui- 
nis, introitu  in  arteriam  pulmonalem  prohibito, 

efficiuntur,  Eteinim  valvulae  cordis  anterioris,  non 
tam  arcte  claudunt,  quam  posterioris,  ut  Hunter 
docuit  19),  ande  fit,  ut  si  ventriculus  dexter  impe- 
dimento quodam  detinetur  , quo  minus  sanguinem 
in  arteriam  pulmonalem  propellere  neque  ejus  pon- 
dere liac  via  exonerari  possit,  hic  per  valvulam 
tricuspidalem  in  atrium  et  deinde  in  vena  cavam 
regrediatur.  Adams,  anglus  medicus  morbi  casum 
profert  20),  in  quo  ostium  inter  atrium  et  ventricu- 
lum posticum  coarctatum,  pulsum  liunc  effecisse 
dicitur,  sed  forsan  majoris  momenti  fuit,  quod  si- 
uistrum  simul  hypertrophicum  et  dilatatum  erat. 

Sed  ad  aliud  symptoma  accedimus,  anxietatem 
illam  praecordiorum ; haec  morbis  cardiacis  propria 
est,  atque  non  defuit  in  nostro  aegroto,  perspicua 
imprimis  in  periodicis  istis  paroxysmis  speciem 
maximae  orthopnoeae  prae  se  ferentibus.  Quae- 
renti autem,  unde  veniat  pathognomonicum  hoc 
signum,  responsum  facere  possemus,  ex  maxima 
respirationis  difficultate  ej  usque  imminutione  origi- 
nem trahere,  et  satisfacere  videremus,  quod  pneu- 
moniam aliaque  organorum , respirationis  mala, 
quae  simile  quoddam  praebent , proferremus.  Sed 
in  animum  nobis  revocantes,  hoscc  morbos  difficul- 
tate respirandi  multo  majori,  anxietate  minori,  con- 
tra autem  morbos  cordis  cum  dyspnoea  leviori 
anxietate  veheinentissima  excellere  , non  possumus, 
quin  aliam  subesse  causam  censeamus.  Etenim 

i9  ) R.  Atiam#  iu.  Neue  Samnii  f.  pr.  A.  t.  X.  p.  7 25. 

20)  Neuo  Samnii,  f.  pr.  A.  t,  X.  q 7l4. 

facultas  respirandi  plerumque  hic  adest,  et  quidem 
profunde  spirandi,  sed  propter  maximam  anxietatem 
denegata  videtur.  Hac  anxietate  quoque  in  com- 
muni loquendi  usu  et  ratione  ad  designandum  mag- 
num dolorem,  quem  „cordis  anxietatem»  dicimus, 
utimur.  Quamobrem  propior  quaedam  causa  adsit 
necesse  est,  quam  quae  ex  respiratione  impedita 
solummodo  deducenda  esset.  Haec  in  ipsa  vitalitate 
cordis  abnormi  consistere  videtur. 

Sed  opponere  quis  posset  cor,  irritamentis  ex- 
ternis levissime  tantum  et  vix  affici,  quod  etiam 
celebri  illo  Harvaei  documento  probari  videtur. 
Respondeo  equidem,  non  erat  cor  ipsum,  quod 
attactum  magni  physiologi  per  ferebat,  sed  pericar- 
dium cum  tela  cellulosa  obductum;  et  in  promptu 
sunt  recentiora  experimenta  , quibus  contrarium 
efficitur;  sic  clarissimus  Parry  21)  per  attactum 
dolores  insultusque  syncopticos  excitare  potuit. 
Ingenere  autem  systema  nerveum,  et  in  origine  et 
in  decursu  horum  morborum  maximi  momenti  vi- 
detur, unde  multifaria  turbatae  coenaesteseos  signa 
et  ita  periodicum  horum  typum , neurosibus  pro- 
prium, deducerem.  Quod  autem  ad  insultus  istos 
anxietatis  et  suffocationis,  secundum  Burns  etKrevs- 
sig  saepius  in  dilatatione  dextri  quam  sinistri  cor- 
dis deprehenduntur,  eademque  ratio  fuit  in  enarrato 
casu.  — Decumbendi  facultas  diversa  fuit,  ab  initio 
enim  in  utroque  latere  aeger  decumbere  potuit, 

21)  Parry,  de  aneurismat.  cord,  p.  83. 

Sennac.  1.  c.  T.  11.  p.  3|3. 

postea  tantum  in  dextro , et  sub  exacerbationibus 
morbi , decubitu  plane  prohibito,  situ  erecto  tan- 
tum spirare  potuit.  Somni  ratio,  initio  anxietatis 
insultibus  saepe  interrupti,  similiter  variabat.  Tussis, 
plerumque  brevis  et  sicca,  hoc  in  casu  morbi  maxi- 
mam partem  defuit,  si  vero  adest,  mere  symptoma- 
tica allectio  arteriae  asperae  esse  solet,  quamvis 
etiam  idiopathica  esse  possit  et  memorabilis  sit 
dispositio  horum  aegrorum  ad  catarrhales  rheuma- 
ticasque  allectiones.  Sed  differre  mihi  videntur 
hae  affectiones  in  eo,  quod  mox  morbum  antecedunt, 
mox  autem  in  decursu  demum  ad  eum  accedunt, 
et  in  hac  quidem  re  diversa  quoque  earum  natura 
esse  videtur.  De  prioribus  in  capite  de  aetiologia 
disseramus;  iam  vero  de  illis  doloribus,  qui  postea 
demum  aegrotum  petunt,  pauca  verba  faciamus. 
Testa  22)  eos  ex  turbata  conditione  normali,  san- 
guini vasorumque  parietibus  intercedente,  qua  horum 
nervuli  premerentur,  excitari  vult,  et  Kreyssig  23) 
non  aliam  quam  hancce  causam  simul  cum  aucta 
sensilitate  universa  systematis  proponit,  quum  cor- 
dis vasorumque  hyperaesthesia  inprimis  accuset. 
Ad  hanc  autem  opinionem  probandam  exempla  pro- 
fert, in  quibus  cor  aut  vasa  sanguifera  a partibus 
adjacenti bus  liberata,  sub  attactu  doloris  vehemen- 
tissimi  sensationem  edebant;  aequo  modo  sensa- 
tionem caloris  ardentis  a plethoricis  saepe  percep- 


22)  Testa,  1.  c.  p.  3S7. 

23)  Kreyssig»  1.  c.  T.  1.  p.  343  et  seqq. 

tam,  nec  non  in  obstructione  venae  portorum 
vasorumque  haemorrhoidaliiun  conspicuam,  ad  lianc 
causam  referendam  esse  censet.  Accedit  autem, 
quod  simile  quoddam  in  aneurismatibus  evenit,  quod 
Albertini  21)  jam  ex  tensione  membranarum  deri- 
vavit. Alia  vero  dolorum  brachii,  praecipue  sini- 
stri ratio  esse  didetur.  Adfuerunt  etiam  nostro  in 
aegro  sub  initio  morbi,  serius  autem  non  redierunt. 
Hi  quidem  per  pressionem  sanguinis  ad  latera  va- 
sorum, praepedito  ejus  ex  vena  subclavia  dextra  in 
cavam  et  inde  in  atrium  dextrum  introitu,  excitari 
videntur,  cui  quoque  opinioni  experimenta  a Par- 
ry  25)  instituta  favent.  Hac  de  causa  aneurismata 
aortae  atque  dilatationem  atrii  dextri  concomitantur, 
quippe  per  quae  normalis  venae  cavae  superioris 
situs  immutari  sanguinisque  defluxus  retand ari  soleat. 
Sed  aliam  quoque  de  eo  hypothesin  Kreyssig  ha- 
bet, qui  introitum  ductus  thoracici  in  venam  sub- 
claviam sinistram  spectat,  quaerit  enim,  annon  ex 
chyli  retentione  justo  diutiori  sanguis,  mixtione 
alteratus  et  depravatus  dolores  excitandi  copiam 
praebere  posset.  Quod  autem  si  ita  sese  haberet, 
nescirem,  cur  aliorum  morborum  inquibus  pabuli 
illius  vitalis  ad  sanguinem  accessio  multo  inanis 
minuitur,  non  eadem  conditio  esset.  — 

Affectiones  hydropicae , ad  morbos  cardiacos 
accedentes,  plerumque  symptomaticae  sunt,  ideoque 


24)  Albertini  de  aff.  cordis  Venet.  1816.  p.  388. 

25)  Auserles.  Samnilungen  fur  prah.  Arz.  t.  X. 

remediorum  ope  mox  pelluntur;  nam  maxima  ex 
parte,  initio  quidem,  ex  nimia  exsudatione,  fortis- 
simo sanguinis  impetu,  in  rasibus  minimis  excitata, 
dependent,  hocque  remisso  sponte  cedunt.  Ob  hanc 
causam  etiam  diureticorum  saepe  inopinatus  successus 
et  subitanea  omnium  emendatio.  Attamen  quoque  hy- 
dropem idiopathicam,  pracipue  in  stadiis  ulterioribus 
accedere  posse  et  saepe  accedere  neminem  fugit. 

Si  vero  jam  decurrimus  morbi  prolati  casum, 
initio  quidem  dilatatio  cordis  activa  vel  cum  hy- 
pertrophia fuit  ad  quam  tunc  inflammatio,  larga  tan- 
tum venaesectione  debellanda,  accessit.  Postea 
dispositio  magma  ad  revidivas  remansit,  quae  adhuc 
durabat,  quum  primum  aegrotus  mihi  tradebatur. 
Pulsus  t.  t.  durus,  tensus  et  valde  frequens  fuit; 
talis  autem  pulsuum  frequentia,  si  hi  simul  duri 
et  tensi,  vel  minores  mollioresquc , atque  cum  in- 
sultubus  anxietatis  et  dyspnoeae  conjunti  sunt  et 
subito  cum  inquietudine  magna  in  ditatationibus 
cordis  accedunt,  inflammationem  lentam  et  si  simul 
strepitum  quemdam  subdigito  faciunt,  adhaesionem 
cordis  cum  pericardio  indicare  solent.  Inflammatio 
autem  characterem  exsudativam  induit  et  crescente 
fluidorum  depravatione  et  debilitate  systematis  lym- 
phatici hydrothorax,  ut  plerumque,  scenam  clausit. 
Memoratu  digna  autem  illa  remissio  symptomatum 
erat , quae  per  breve  spatium  aegroto  spem  vale- 
tudinis recuperandae  dedit.  Sed  mox  post  appli- 
cationem hirudinum  et  sanguinis  emissionem  res  in 
pravum  mutata  est.  Forsan  sanguinis  evacuatio 

nimia,  qua  major,  quam  vasa  debilitata  perferre 
possent,  stimulus  detrahebatur,  dissensionem  cor 
inter  et  vasa  sanguifera  auxit,  quae  in  momenta 
temporis  tantum  analepticorum  usu  sedari  potuit. 
Denique  , vita  jam  ad  iinem  vergente  incrementum 
inflammationis  cum  urina  rubra  se  praebuit,  luminis 
instar,  mox  exstincturi.  Defectum  ciborum,  nau- 
seam et  vomituritionem  minoris  momenti  fuisse 
censeo,  quippe  quae  signa  antea  defuerunt  omnino. 


Aetiologia. 


Magnum  opus  moliremus,  si  singula  aetiologiae 
momenta  in  morbis  cordis  illustrare  conaremur, 
haec  enim  obscurior  est , quam  symptomatologia. 
Ast  nimis , praecipue  anatomiae  pathologicae  ope 
progressi  sumus,  quam  ut  cum  Portal,  qui  dilatati- 
onem ex  irritante  acrimonia  specifica  in  sanguinis 
penu  detenta,  solum  explicare  studet,  consentire- 
mus. Quod  autem  ad  hypertrophiam  pertinet,  oria- 
tur, necesse  est,  ex  nimia  substantiarum  accessione, 
quae  accessio  rursus  nasci  potest  ex: 

])  nimia  nutritione , per  magnam  sangunis 
copiam,  qui  lympha  plastica  est  plenus,  effecta. 
Haec  antem  partialis  et  cum  dissensione  inter  ut- 
rumque latus  cordis  conjunta  esse  solet,  quae  dis- 
sensio plerumque  congenita  est;  unde  tunc  fit,  ut 
ex  lege  physica  latus  fortius  et  majas  majorem 

seinper  materiae  nutrientis  partem  sibi  vindicet  et 
cum  damno  debilioris  in  dies  majus  incrementum 
capiat.  Quamvis  autem  ratio  illa  anomala  plerum- 
que vitium  primae  sit  formationis,  tamen  serius 
oriri  potest,  si  sanguinis  unda  diutius,  quam  fas  est, 
impedimento  quodam  adjuvante,  in  cordis  cavis 
retinetur.  Sed  aliam  opinionem  a viro  B.  Adams  26) 
prolatam  invenio,  qui  adhaesione  pericardii  cum 
corde  majoreml  numerum  vasorum  in  ejus  substan- 
tiam penetrare,  eoque  uberiorem  nutritionem  atque 
augmentum  eftici  putat.  Hoc  quidem  ingenuose 
dictum  videtur,  sed  cogitantes,  cor  et  pericardium  aut 
per  aliquot  filamenta,  aut,  arctius  conglutinata,  tela 
quadam  cellulosa  intercedente  coliacrere,  opinionem 
istam  probare  non  possumus. 

Sed  inllamniatio  tamen  in  procreandam  hyper- 
trophiam vim  habere  potest,  cum,  processus  vitali- 
tatis auctus,  in  novas  productiones  prona  sit.  Quam- 
vis enim  adhuc  inter  medicos  disputetur,  an  existat, 
vera  carditis  tamen  analogia  et  experiemtia  docent, 
cordis  substantiam  uti  alii  musculi , inflammatione 
affici  posse,  «atque  exempla  non  desunt,  quibus 
fibrorum  interstitia  materia  puvulenta  referta  re- 
periebantur,  quorum  plura  Kreyssig  et  Burns  dinu- 
merant. Laennec  27)  autem,  qui  carditidem  totalem 
negat,  partialem  admittit,  se  ipse  abscessum  in  cor- 
dis substantia  semel  detegisse  dicit.  Becte  simul 


26)  B.  Adams,  Nene  Sammlungen.  T,  X.  p.  672. 

27)  Laennec.  1,  c.  507. 

admovet,  inflammationes,  quae  sub  carditidis  nomine 
apud  autores  adhibeantur,  plerumque  nil  nisi  peri- 
carditides esse.  Si  vero  post  inflammationem  su- 
perficialem cordis  substantiam  quoque  alteratam  et 
pallidiorem  reperimus,  jure  eam  inflammationis 
participem  fuisse  censemus,  ut  equidem  puto. 

Quodsi  autem  hic  augmentum  cordis  solum 
quantitativum , ut  ita  dicam,  fuit,  simul  tamen  hoc 
organum  , 

II)  qualitativam  immutationem  subire  potest. 
Ilaec  plurimis  in  casibus  adest,  ita  ut  multis  post 
congenitam  unica  hypertrophiae  causa  videatur. 
Cor  tunc  mollius  fit  colorisque  pallidioris.  Procrea- 
tur haec  mutatio  plurimis  morbis , qui  in  systemate 
reproductivo  sedem  posuerunt , uti  impetiginibus, 
scabie,  syphilide,  scorbuto  etc.,  sed  ratio  qua  in  cor 
agunt  nondum  patet.  Nonnulli  inflammationem  quan- 
dam  specificam  excitare,  aut  alterationem,  sic  dicen- 
dam, ut  alii  malunt,  nonnulli  vero  metastatico  modo 
agere  videntur.  Huc  etiam  referendum  puto  rheu- 
matismum musculi  cordis , sic  dictum , qui  ab  in- 
flammatione rheumatica  28),  lege  metastaseos  ex- 
citata, distinguitur.  Etiam  exemplum  metastaseos 
in  cor  post  suppressum  erysipelas  faciei  29)  ab 
anglis  affertur. 

Dilatatio  cordis , quae  plerumque  cum  hyper- 
trophia conjuncta  et  usitatissima  est,  eadem  ex 


28)  Neue  Sammlungen,  X.  p.  690. 

29)  N.  S.  T.  X.  P,  652. 

C 


I U I 


causa  originem  ducere  solet;  sed  opiniones  etiam 
inter  se  discrepant.  — 

I)  Nonnulli  dilatationem  ratione  mechanica  ex 
veheinentissimo  sanguinis  impetu , coarctato  ostio 
inferiori , quare  sanguis  diutius  in  cavis  retinetur, 
eorumque  parietes  extendi  dicuntur,  explicare  stu- 
dent. Sic  Parry,  Pasta  et  Corvisart  .10)  sentiunt. 

II)  Alii  inflammationem  unicam  causam  esse 
contendunt,  ut  Testa  31)  , qui  aliam  istam  opinio- 
nem non  admittit,  quia  impedimentum  circuitus  san- 
guinis Saepe  desit,  et  dilatatio  cum  majore  parie- 
tum crassitie  saepenumero  deprehendatur.  Huic 
Hufeland  32)  consentit.  Etiam  P.  Franlc  33),  sal- 
tem de  aueurismatum  ratione  eadem  opinione  uti- 
tur. Huic  quoque  Kreyssig  inaxime  favet,  qui  inflam- 
mationem ad  excitandam  dilatationem  plurimum 
valere  judicat,  quamvis  non  raro  impedimento  quo- 
dam conjuncta  ingrediatur.  Sed  quomodo  inflam- 
matione cordis  cava  dilatari  et  extendi  possunt  ? 
Inflammatio  vegetationi  eflicaciori  atque  celeriori, 
quae  in  vasis  minimis  sedem  praecipuam  tenet, 
comparanda  est,  vegetatio  autem  aucta  non  sine 
majore  fluidorum  affluxu  functionumque  organica- 
rum rapiditate  procedere  potest.  Quodsi  igitur  in 
inflammatione  idem  contingit,  tunc  pars,  ea  affecta. 


30)  Corvisart.  1.  c.  p.  238. 

3L)  Testa.  1.  c.  p.  353. 

32)  Hufeland  Joirrual,  Bd,  32.  St.  4.  p.  95. 

33)  P.  Frank  epit,  decur.  hom.  morb.  T.  11.  p.  173. 

majori  fluidorum  copia  adauctaque  caloris  animalis 
excitandi  ratione,  relaxari  et  extendi  debet.  — 
Experientia  hoc  quotidie  probat,  quae  partes,  ex 
compage  vel  durissima  et  solidissima  constructas, 
si  inflammantur,  molliores  fieri  et  tumescere  docet. 
Non  mirum  igitur,  quod  idem  in  inflammatione  cor- 
dis occurrit,  quum  laxior  ejus  tela  impetu  sangui- 
nis, in  cava  irruentis,  extenditur  et  sic  volumen 
eorum  amplificatur. 

III)  Activitas  aucta,  vel  status  quidam  ad  in- 
flammationem prope  accedens,  qui  Morgagni,  Cor- 
visart  et  Lancisi  exemplis  comprobatur,  et  a pluri- 
mis autoribus,  praecipue  Laennec  31)  maximi  mometi 
habetur.  Ili  enim  aliorum  musculorum  ad  instar 
actione  cor  amplificari  contendunt,  nec  vero  distin- 
guunt, an  sit  majus  fotiusque  ratione  vasorum  et 
sanguinis  irruentis,  aut  debilius  et  minus.  Illud 
enim,  parietibus  fortioribus  crassioribusque  instruc- 
tum, actione,  quoad  massam  augebitur,  iioc  autem 
cum  detrimento  massae,  quoad  volumen,  extendetur. 

IV)  Laxitas  fibrarum  nimia,  ex  qua  aneuris- 
mata  plerumque  oriri  dicuntur.  Haec  laxitas  autem, 
quae  dicitur,  plerumque  ope  inflammationis  procre- 
ata esse  vel  ex  spicilica  quadam  substantiae  alte- 
ratione  originem  ducere  videtur. 

Quod  autem  ad  nostrum  morbi  casum  pertinet, 
in  oculos  cadit,  explicationem  istam  mechanicam 
ad  eum  non  adplicandam  esse,  quum  nullum  tale 


34)  Laennec.  1.  c.  p.  463. 


[ 36  J 


impedimentum  adesset.  Nec  omnino  probari  posse 
videtur,  quod  leges  physices  mortuae  ad  vivium  or- 
ganismum adplicantur,  in  quo  non  solum  vires  ex- 
ternae, sed  vires  quoque  materiae  propriae  inhabi- 
tantes, non  solum  ratio  quantitativa,  sed  qualitativa 
respicienda  est.  Sed  inflammatio  quoque  non  sola 
causa  fuisse  videtur,  quum  in  juventute  jam  signa 
abnormia,  ut  pulsatio  magna  et  spirandi  difficultas, 
aegrotum  subinde  peterent.  Potius  jam  tunc  tem- 
poris dispositio  quaedam  morbosa,  forsan  adnata  se 
patefecit,  ex  qua  disproportio  virium  cordis  et  va- 
sorum exoriebatur.  Ilaec  dormiit,  quum  minore 
adiiuc  virium  energia  circulus  sanguinis  effici 
potuit,  sed  in  annis  pubertatis  primum  se  praebuit; 
nunc  enim  vires  illae  non  Suffecerunt,  cum  rapidius 
celeriusque  omnes  vitae  functiones  procederent  et 
organa  ad  majorem  activitatem  incitarentur.  Hisce 
conditionibus  adjutum  cor,  quod  praedispositione 
in  hypertrophiam  jam  utebatur,  majore  exercitatione 
augeri  debuit.  Accessit  autem , ut  aegrotus  tunc 
belli  laboribus  sit  distentus  posteaque  vitae  rationem, 
incremento  mali  faventem,  ageret.  Quodsi  autem 
statuimus,  haud  negare  in  animo  est,  inflammati- 
onem ad  morbum  augendum  non  contulisse;  contra 
vero  ex  illo  tempore  inde , quo  primum  aegrum 
affecit,  incrementum  mali  sat  rapidum  veliemensque 
conspicimus.  Sed  inflammatio  hic  superficialis  fuit, 
eaque  ratione  tantum  in  morbum  augendum  valuit, 
qua  sanguinis  affluxum  cordisque  activitatem  acce- 
leraret. — 

Si  denique  causas  hypertrophiae  remotas  ex- 
quirimus, partiin  hae  jam  ex  memoratis  patent,  par- 
tiin  in  omnilms  aliis  momentis  consistunt,  quae  vel 
inflammationem  vel  solum  majorem  activitatem  ex- 
citare possunt.  Igitur  febres  et  in  normali  vitae 
statu  periodi  evolutionis  35)  annique  climacterici 
mulierum,  quibus  quasi  dispositio  quaedam  inesse 
videtur,  illis  adnumerandi  sunt.  Sic  etiam  animi 
pathemata  nec  non  causae  mechanicae , immo  dis- 
positio hereditaria  ad  morbos  cordis  observatur; 
disformatio  thoracis,  quae  in  rhachiticis  saepe  ob- 
venit, iis  procreandis  favet,  et  etiam  venae  azygos 
conditio  anomala  secundum  Testa  36)  huc  pertinet; 
porro  plet  hora  sic  dicta,  quae  autem  in  intemperie 
quadam  systematis  vasorum  et  in  ratione  anomala 
inter  cor  et  vasa  consistere  videtur,  et  haemorrha- 
g-iis  saepe  redientibuS  et  rubore  quodam  pallidiore, 
cute  tenui  et  albida,  manifestatur;  denique  disposi- 
tio quaedam  ad  rheumaticas  et  catarrhales  affecti- 
ones hic  memoranda  est , quae  in  hisce  aegrotis 
morbum  ipsum  saepissime  antecedunt.  Plurima 
hujus  rei  exempla  a scriptoribus  perhibentur,  quo- 
rum tantummodo  illius  mentionem  faciam , quod 
Hufeland  37)  enarrat.  Sivero  quaerimus  unde  fiat, 
quod  his  affectionibus  obnoxii  ad  morbos  cardiacos 
inclinentur,  praetermissa  metastatica  translatione, 
praesertim  ex  cutis  functione  diuturne  turbata  ex- 
plicatio mihi  patere  videtur.  ISam  hac  ex  causa 
discordia  quaedam  inter  systema  periphericum 
et  centrale  inducitur»,  quam  hujus  adauctio  acti- 
vitatis sequatur,  necesse  est.  Simul  functione  or- 
ganorum superficialium  sublata  aut  alterata , cutis 
perspiratione  suppressa,  sanguis,  colatorio  quodam 
deficiente,  pluribus  aliisque,  quam  justum  est,  sub- 


36)  Testa.  1,  c.  p.  25  et  geqq, 

37)  Hufl.  Journal.  T.  32.  4,  95. 

cf.  Neue  Samrnlungen  f.  pr.  Ar,  T.  X-  p.  650  u,  732. 

stantiis  oneratur,  et  indolem  magis  stimulantem 
accipere  potest.  Sic  etiam  liypothesis  illo  de  acri- 
monia fluidorum  valere  videtur.  Similiter  alia  ex- 
plicari possunt,  quae  mihi  autem,  ne  longius  fiam 
praetereunda  sunt. 

Therapia. 

Quam  difficilem  diagnosin  atque  aetiologiam, 
tam  facilem  therapiam  horum  morborum  Mascagni 
habet.  In  eo  enim  versatur  plerumque  ut,  habito 
causarum  respectu,  aritiphlogistica  methodus  sensu 
latiore  adhibeatur.  Ilie  actio  vasorum  minuenda, 
circuitus  sanguinis  retardandus,  vitandaque  omnia, 
quae  huic  rationi  resistunt,  quomobrem  quies  quam 
maxime  agenda.  Cum  liacce  autem  methodus  al- 
terans, quae  dicitur,  saepenumero  conjungenda  erit, 
ad  quem  quidem  finem  curatio  illa  per  abstinentiam 
ciborum  diuturnam  et  per  usum  passulorum,  a Lan- 
cisi  et  Mascagni  jam  laudata,  spectant,  nec  non 
aquarum  quarumdam  medicatarum  naturalium  usus, 
quae  cum  fructu  nonunquam  adhibitae  sunt. 

Si  autem  talium  remediorum  in  hisce  morbis 
efficaciae , exempla  nobis  eximia  ante  oculos  po- 
nuntur, nostrum  est,  majus  semper  in  eorum  dia- 
gnosi et  curatione  studium,  collocare,  nec  morbi 
organici  sub  voce  statim  jam  deterreri;  et  altera 
ex  parte  aegrorum  salus  a nobis  postulat,  ut,  cu- 
ratione haud  concessa,  levamen  saltem  cruciatuum 
atTeramus.  l\on  enim  celeberrimi  P.  Frank  effatum  38) 
„non  sine  fundamento  cor  magnum  ut  virtutis  emi- 
nentis synonymon  ad  nos  usque  pervenisse*  ad  hosce 
morbi  casus  translationem  admitteret. 


38)  Peter  Franh  L.  c.  lib.  V,  2,  21. 

V i t a. 


Ego , Arnoldus  Guilclmus  Kriege,  confessioni 
evangclicae  addictus,  natus  sum  Linae,  W estphaliae 
intoro , die  XVIII.  rn.  Januarii  A.  MDCCCYI, 
patre  F.  XV.  et  matre,  e gente  Staggemeyer , quos 
incolumes  adhuc  veneror.  Primis  literarum  elemen- 
tis imbutus  Bremam  profectus  sum  in  gymnasium 
illustre,  tunc  t.  directore  Cl.  Sandcrs  florens.  Hoc 
cum  per  quadriennium  frequentassem  , tentamine 
absoluto,  maturitatis  testimonio  munitus  in  Acade- 
miam Gcorgiam  Augustam  me  contuli , et  inter 
cives  acadernicos  ab  111.  Langenbeck,  t.  t.  Prorec- 
tore,  receptus  sum.  Ibi  docentes  audivi  P erili. 
Blutnenbacn  de  physiologia;  111.  Langenbeck  de 
anatomia  universali  et  de  neurologia;  III.  Hempel 
de  ostcologia  et  syndesmologia ; Ul.Meyer  de  phy- 
sice ; 111.  Stromcycr  de  chemia  pura  et  de  pharma- 
cia ; Cei.  Bariling  de  botanice;  111.  Thibaut  de 
mathesi  pura;  lll.Heercn  de  historia  aetatum  recen- 
t iorum. 

A.  MDCCCXXVI.  m.  Ocl.  hanc  musarum 
sedem  petii  et  tentamine  de  rebus  scholasticis  de- 
nuo  absoluto  in  album  relatus  sum  ab  111.  Lich- 
tenstein,  t.  t.  Rectore,  facultati  medicae  autem  ad- 
scriptus  ab  III.  Rudolphi,  t.  t.  decano.  Hic  hasce 
scholas  frequentavi : 111.  Rudolphi  de  anatomia  et 
thcorelica  et  practica,  de  anatomia  organorum  sen- 
suum, de  anatomia  pathologica  et  comparata;  111. 
F.  Hufeland  de  pathologia  generali;  [11.  Rust  de 
chirurgia,  aciurgia , atque  de  morbis  syphiliticis; 
IU.  Osann  de  materia  medica;  111.  Horn  de  palho- 
logia  et  therapia  speciali  nec  non  de  vesaniis  et 
morbis  syphiliticis;  111.  Klugc  de  aciurgia  de  ossi- 
bus fractis  et  luxatis,  et  de  arte  obstetricia  theore- 
tica  et  practica;  Pcrill  Hufeland  de  morbis  chro- 

nicis;  Tll.  Link  de  toxicologia;  111.  Schulz  de  bo- 
tanico medica;  111.  Casper  de  medicina  forensi 
arteque  formulas  medicas  rite  concinnandi;  lll. 
Iiingken  de  ophthalmologia;  111.  Ritter  de  psvcho- 
logia ; 111.  Lichtenstein  de  zoologia  ; 111.  Schlemm 
de  anatomia. 

Institutionibus  denique  clinicis  medicis  virorum 
Perill.  et  111.  Hufeland,  Osann , Bartels , Wolf, 
chirurgicis  111.  Rust,  de  Graefe  tam  auscultando 
quam  aegrorum  curam  suscipiendo  per  pluria  se- 
mestria interfui. 

Jam  vero  tentamine  philosophico  et  medico, 
nec  non  tentamine  rigoroso  rite  absolutis,  spero 
fore,  ut  dissertatione  thesibusque  palam  defensis, 
summi  medicinae  et  chirurgiae  honores  in  me  con- 
ferantur. 


Theses  defendendae. 


I.  Typus  intermittens  febrium  existit.  — 

II.  Lithotritia  sectioni  in  genere  postponenda.  — 

III.  Prima  intentio,  quae  dicitur,  post  amputati- 

ones interdum  nocet.  — 

IV.  Usus  stethoscopii  in  diagnosi  morborum  cor- 

dis maximi  est  momenti.  — 


